სიტყვებით თითქოს ურტყამდნენ რუსეთს, მაგრამ წმინდა სამხედრო საქმით, მათ სასარგებლოდ მოქმედებდნენ. ნელი, ნებისმიერი სამხედრო ფიქრობს, როგორმე შეასუსტოს მოწინააღმდეგე მხარე. ეს მხოლოდ იარაღისა და ძალის გამოყენებით არ ხდება და არსებობს სხვა მეთოდებიც. ჩვენი ჯარის შესუსტებაში აქტიურად იყო ჩართული რუსეთის დაზვერვა _ “გრუ”, რომელიც ახდენდა როგორც პოლიტიკოსების, ასევე სამხედროების გადაბირებებს. კადრის შესუსტება კი ნიშნავდა იმათი საქმის კეთებას და ჩვენი ბრძოლისუნარიანობის დაკარგვას. როცა ჯარიდან გამოიყვან პროფესიონალს და მის ადგილზე მიიყვან ფიზიკოსს, ქიმიკოსს, ეკონომისტს, იქ ჯარისკაცის ქმედუნარიანობაც დამთავრებულია. ის, ფაქტობრივად, უკვე არის გაუვნებელყოფილი. გახსოვთ, ოქრუაშვილის გამინისტრების დროს სამინისტრო ახალციხის უნივერსიტეტის რექტორს რომ დაუპირისპირდა? დაპირისპირების მიზეზი იცით, რა იყო? თავდაცვის სამინისტროში, ქუჩიდან მოყვანილმა კადრებმა პროფესიონალ კადრებს გადააჭარბა. ოფიცრების თანამდებობებზე მოჰყავდათ ისეთები, რომელთაც ათწლედიც კი არ ჰქონდათ დამთავრებული.